PRITARTA

Molėtų rajono savivaldybės

tarybos 2017 m. kovo d.

sprendimu Nr.B1-

**MOLĖTŲ R. KŪNO KULTŪROS IR SPORTO CENTRO DIREKTORIAUS**

**2016 METŲ VEIKLOS ATASKAITA**

1. **Trumpa įstaigos veiklos rezultatų apžvalga.**

Centro teisinė forma – biudžetinė įstaiga; Centro adresas – Ąžuolų g.10, Molėtai, LT – 33125;

Steigėjas – Molėtų rajono savivaldybė, kodas 191231523;

Grupė – Neformaliojo vaikų švietimo mokykla ir formalųjį švietimą papildančio ugdymo mokykla;

Molėtų r. kūno kultūros ir sporto centro paskirtis – savivaldybės kūno kultūros ir sporto plėtojimas per masiškumą siekiant meistriškumo, vaikų ir jaunimo saviraiškos poreikių tenkinimas išnaudojant sportinę veiklą. KKSC vykdo Lietuvos kūno kultūros ir sporto politiką, palaiko regioninę, įgyvendina vietos sporto strategiją.

Sporto centras(toliau SC) teikia kūno kultūros ir sporto paslaugas visuomenei, vykdo ugdomąjį treniruo-čių procesą, organizuoja sporto renginius. Sporto centre darbavosi 21 darbuotojas (4 valdymas, 8 treneriai,10 aptarnavimas).

Centro sporto bazės. Universali žaidimų salė su administracinėmis patalpomis (900 kv.m. ploto salė, 250 v. žiūrovams, bendras plotas 1662 kv.m). Geros sąlygos žaisti krepšinį, salės futbolą, rankinį, tenisą. Sporto bazė nesunkiai pritaikomą kitoms sporto šakoms, renginiams, šventėms vykdyti.

Treniruočių – žaidimų sporto salė, 2015 m. pastatui atliktas kapitalinis remontas. 290 kv.m. patalpų dešimčiai metų išnuomota Ž.Savicko sporto klubo veiklai. Pratyboms naudojomės Molėtų progimnazijos, pradinės mokyklos salėmis. SC imtynininkai treniruojasi imtynių salėje Molėtų progimnazijoje. Praėjusiais metais ši sporto erdvė išsiplėtė, suremontuotos patalpos ir gavus dovanų treniruoklių komplektą iš ŠM krepšinio akademijos buvo įrengtą treniruočių salė. Metų pabaigoje praktiškai buvo baigtos stadiono statybos, liko bėgimo takų žymėjimo, sporto įrangos montavimo darbai. Į varžybas vykome autobusu arba nuomotu transportu.

Antrus metus eksploatuojamas teniso aikštynas – geros sąlygos tenisininkų ugdymui, renginių, turnyrų kokybiškam vykdymui, teniso populiarinimui, teniso mėgėjų poreikiams tenkinti.

**Pagrindinių veiklos krypčių apžvalga.**

**Tikslo „Plėtoti papildomo sportininkų ugdymo sistemą“ įgyvendinimas.**

2016 m. gale pratybas SC lankė **270** ugdytinių, iš jų **60** merginų (2015 – 227, 2014 – 237), dauguma iš Molėtų; yra iš Alantos, Inturkės, Suginčių, Giedraičių, Joniškio. Per savaitę vyko 112 valandų treniruočių(150,89 val. su priedais). Pratybos vyko: arenoje (**44**), sporto salėje (38), progimnazijos salėje (**16**), imtynių salėje **(14**). Mažėja sportuojančių merginų – tendencija išlieka. SC vyresnius mokinius vežėme specializuotai sveikatos patikrai į Uteną. Šis tikrinimas užsitęsia kelis mėnesius, Utenos regiono savivaldybių sportininkus aptarnauja vienas gydytojas.

Sportininkus ugdė 8 mokytojai-treneriai: 1 ekspertas, 3 metodininkai, 2 vyresnieji ir 2 treneriai. 6 turi aukštąjį kūno kultūros išsilavinimą, 1 treneris turi aukštąjį techninį išsilavinimą, viena trenerė mokosi ŠPU. Centre dirbančių trenerių tikslas – užtikrinti vaikų ir jaunimo užimtumą, kelti meistriškumą pasirinktoje sporto šakoje, ieškoti gabių sportininkų, siekti nuoseklaus talentingų sportininkų meistriškumo augimo. SC treneriai ir darbuotojai nuolat skatinami dalyvauti kvalifikacijos kėlimo kursuose, seminaruose.Viso per 2016 m. dalyvauta 15 mokymų, seminarų, išklausyta 247valandų paskaitų. SC ugdymo programas 2016 m. **baigė 13 auklėtinių**, jiems iškilmingoje aplinkoje įteikti „Vaikų neformalaus ugdymo“ pažymėjimai.

Centre vykdomos keturių sporto šakų sportininkų ugdymo programos:

|  |  |  |  |  |  |
| --- | --- | --- | --- | --- | --- |
| Ugdymo programa | Grupės | Merginų grupės | Mokiniai | Merginos | Pratybų valandos |
| Rankininko rengimo | 6 | 2 | 119 | 33 | 52 |
| Krepšininko rengimo | 4 | 1 | 79 | 19 | 23 |
| Imtynininko rengimo | 2 | 1 | 39 | 18 | 12 |
| Tenisininko rengimo | 3 | Mišrios | 33 | 9 | 25 |
| **Viso:** | **15** | **2** | **237** | **79** | **112** |

Ugdymo procesas vykdomas trimis etapais: pradinio rengimo, meistriškumo ugdymo ir meistriškumo tobulinimo. Mūsų galimybės – atranka ir sportinis meistriškumas orientuotas į 1-5 metų pradinio rengimo, 1-3 metų meistriškumo ugdymo lygį ir neformalųjį ugdymą. Aukšto meistriškumo sportininkų paruošiame mažai.

Įgyvendinant edukacinę ir sportinės veiklos programą Molėtų SC sportininkams buvo organizuojamas mokomasis procesas pagal sporto šakas, varžybos išvykose ir Molėtuose, draugiški turnyrai, kontrolinės varžy-bos, turnyrai užsienio šalyse. Praėjusiais metais išvykome į svarbiausius sporto renginius.

2016/2017 mokslo metų sportinio ugdymo rodikliai, pasiekti aukštesni SC auklėtinių rezultatai:

**Rankinis**. 2015/16 m.m. LR SM vaikų, jaunių pirmenybėse varžėsi 6 komandos. Komandų reitingas 1997 m.g. jauniai – 11, 1999 m.g jaunučiai – 8, 2001 m.g. – 9, 2002 m.g. – 7, 2003 m.g. – 5, 2004 m.g pateko į finalinį etapą ir užėmė **2 vietą**, trenerė R. Bimbirienė. 5-6 gabesni jaunuoliai HC „Molėtai“ komandos sudėtyje dalyvavo LR RF vyrų čempionate. Jauniai varžėsi rajono vyrų pirmenybėse. Surengti 4 draugiški turnyrai su bendraamžiais iš kitų rajonų SM. Mokinių atostogų metu surengtas turnyras. Dalyvavo Lietuvos, Estijos, Latvijos, Rusijos, Baltarusijos SM komandos, Lietuvos, Latvijos, Suomijos, Estijos jaunių vaikinų ir merginų rinktinės. Didelį dėmesį turnyrui skyrė LT LRF vadovai, prezidentas D. Pasvenskas stebėjo rungtynes, teikė apdovanojimus, bendravo su savivaldybės vadovais. Renginyje dalyvavo 39 komandos, virš 400 mokinių.

Mūsų centro rankininkai buvo išvykę į tarptautinius turnyrus Estijoje, Latvijoje, Kroatijoje.

Spalį prasidėjo 2016/17m.m. sezonas. LR SM vaikų, jaunių pirmenybėse startavo 6 komandos: 1998, 2000, 2002, 2004, 2009 m.g. vaikinai ir 2001 m.g. merginos. Spalio mėn. prasidėjo naujas sezonas, buvo žaidžiamos čempionato rungtynės. Komandų sezono galutiniai rezultatai paaiškės 2017 metų pavasarį.

LT jaunučių rinktinėje žaidė 5 auklėtiniai: A.Kisielius, D.Matulis, K.Katinas, R.Skobas, K.Miltenis. 2000 m.g. LT jaunių rinktinės pasiruošimui vadovavo S.Šanteriovas.

**Krepšinis**. 2015/16m.m. MKL čempionate SC komandos nedalyvavo. Vaikinai žaidė „Juventus“ mokinių lygos varžybose, rajono vyrų krepšinio turnyruose. Utenos apskrities „Utenos mėsos“ taurės turnyre – užimta 2 vieta, treneris M.Valkauskas. Merginų grupė dirbo 2 savaitinių treniruočių režimu, varžėsi rajono mokyklų, draugiškose varžybose su bendraamžėmis iš Širvintų, Ignalinos, Utenos, Anykščių ir kt. savivaldybių. 2016 metais neturėjome nuolatinio, pagrindinį darbą dirbančio krepšinio trenerio.

2016/17 m.m. MKL „Pirmojo iššūkio“ taurės sezone startavo 2005 m.g. vaikų komanda, žaidėme pogrupyje su Vilniaus miesto komandomis, viso šioje amžiaus grupėje varžėsi 65 komandos.

**Dziudo ir sambo imtynės**. Centro auklėtiniai kaupė patirtį pratybose, varžėsi vietos, regiono, šalies varžybose, turnyruose, LT vaikų ir jaunimo sambo pirmenybėse čempionais tapo – E.Mackevičiūtė, I.Putnaitė, A.Gražytė ir N. Puidokaitė. Jaunieji imtynininkai dažnai iš varžybų grįžta užėmę prizines vietas. Sporto šakoje daug amžiaus ir svorio grupių ir ne visada daug dalyvių. Dalyvauta turnyruose Ukmergėje, Utenoje, Kėdainiuose. Merginas treniruoja I.Šimulynienė, vaikinus I.Turkovas. Vyko tradicinis turnyras „Molėtų SC taurė“, jame varžėsi 50 imtynininkų iš Molėtų, Ukmergės, Šiaulių, Utenos.

**Tenisas**. Tenisininkai varžėsi vietos, regiono ir šalies varžybose. Tikimės šios sporto šakos populiarumo didėjimo ir rezultatų augimo. Keletas gabesnių vaikų – K.Pumputis, A.Pesliokas, A.Kiaunė išbandė jėgas šalies masto varžybose ir patenka į finalinius ketvertus.

2016 m. KKSD prie LRV vykdė LT Jaunučių sporto žaidynes ir Sporto vilčių žaidynes, jose varžėsi neolimpinių sporto šakų atstovai. Tai pagrindiniai metų sporto renginiai, kuriuose varžosi savivaldybių rinktinės, reitinguojamos SM įstaigos, treneriai. Jaunučių žaidynėse mus atstovavo vaikinai rankininkai. Dėl lėšų ir meistriškumo stokos į varžybas nevyko tenisininkai, rankininkės ir krepšininkai. Bendroje įskaitoje **užimta 11-ji vieta tarp 13 sav.(2014 m. 7 vieta).** Sporto vilčių žaidynėse – **užimta 4 vietą**, varžybose startavo sambo imtynininkai ir grindų riedulininkai. Į šias varžybas neišvyko orientacininkai.

**Tikslo „Daugiau mokinių įtraukti į sporto sąjūdį“ įgyvendinimas**.

Rajono bendrojo lavinimo mokykloms vykdytos mokinių žaidynės, kurias sudarė 16-os rungčių sporto šakų varžybos. Mokyklų komandos, laimėjusios rajono varžybas, varžėsi LR mokinių žaidynėse. Šiose žaidynėse zoninėse – finalinėse varžybose dalyvavo **32** komandos iš **8** mokyklų. Galutinėje įskaitoje žaidynėse užimta **10 vieta(**30 sav.). Žaidynėse gausiai dalyvavo Molėtų progimnazija – 12 komandų. Aukščiausi pasieki-mai – Balninkų pagr. mok. mergaičių stalo teniso komanda – **3 vieta kaimo mokyklų finale**, Molėtų gimnazijos vaikinų rankininkai **– 3 vieta finalinėse varžybose**. 2015/16 m.m. MŽ įskaitoje tarp Lietuvos mokyklų, Molėtų progimnazija užėmė  **aštuntą** vietą. Mokyklos kūno kultūros mokytojai, bendruomenė, vadovai skiria didelį dėmesį mokinių sportiniam užimtumui. Sėkmingai pasirodė Molėtų pradinė mokykla – užimta aukšta **trečioji** vieta. Molėtuose buvo surengtos mokyklų kvadrato, krepšinio 3x3 zoninės LT MŽ varžybos.

LT seniūnijų mokyklų mažojo futbolo turnyre „Golas 2016“ rajono varžybose varžėsi 7 komandos. Molėtų progimnazijos ir gimnazijos komandos dalyvavo apskrities varžybose Utenoje. 2016 m. pradėtos rengti futbolo varžybos merginoms „Ladygolas“. Jose dalyvavo 3 Molėtų ir Inturkės pagrindinių mokyklų komandos.

**Tikslo „Plėtoti sporto paslaugų ir renginių prieinamumą“ įgyvendinimas.**

Rajono sporto mėgėjams renginiai buvo organizuoti atsižvelgiant į sportines tradicijas, poreikius, resursus, galimybes, iniciatyvas. Per pastaruosius metus sustiprėjo gera tendencija – daug renginių vykdė miestelių: Balninkų, Verbiškio, Kuolakasių, Bekupės, Dubingių, Giedraičių, Inturkės, Mindūnų, Suginčių, Alantos, Joniškio bendruomenės, nevyriausybinės organizacijos, klubai.

SC bazėje buvo surengta sporto mėgėjams ir žiūrovams patrauklių renginių: rajono vyrų krepšinio pirmenybės (18 komandų, 2 lygos); 25-tasis „Vilnies“ laikraščio redakcijos taurės vyrų krepšinio turnyras (16 komandų); lauko teniso vasaros, žiemos, vienetų, dvejetų turnyrai (8); sportinių šokių varžybos „Domino taurė 2016“; LT RF pirmenybių I lygos; NKL čempionato rungtynės. SC talkino Molėtuose surengiant ”Drakonų valčių“ lenktynes, rugsėjo mėn. Europos Judumo savaitės metu surengti 5 renginiai sporto mėgėjams. 2016 m. Lietuvoje vyko IX seniūnijų sporto žaidynės. Žaidynių programoje: mažasis futbolas, krepšinis 3x3, parko tinklinis, stalo tenisas, smiginis, šaškės, šachmatai, seniūnų varžybos. Varžėsi visų rajono seniūnijų sportininkai. Rajono žaidynėse nugalėjo Alantos komandų rinktinė. Viso varžėsi 350 dalyvių. Geriausieji dalyvavo regioni-niame etape Šalčininkuose. Geriausiai sekėsi krepšininkėms(1 vieta), tinklininkėms (3 vieta). Finalo etape Kėdainiuose dalyvavo moterų krepšinio ir tinklinio komandos, Alantos seniūnas A.Užubalis. Tarp visų Lietu-vos seniūnų – A.Užubalis iškovojo 2 vietą. Finalo varžybose molėtiškiai bendroje įskaitoje buvo 32-ri.

Centro finansavimo šaltiniai ir lėšos. Bendras metų biudžetas – 303,4. Savivaldybės biudžeto dalis – 264,6; surinktos lėšos iš ūkinės veiklos ir ugdymo mokesčio – 9,4(4,33 iš mokinių, 3,6 salių, kortų nuoma, 1,47 patalpų nuoma); kiti šaltiniai(programos, projektai, parama, krepšelio lėšos) – 29,4 tūkst. eurų.

**Dalyvavimas projektuose:**

LR Sporto rėmimo fondas – 600,0 eurų Lietuvos IX seniūnijų sporto žaidynių vykdymui. 1400,0 euro „Sporto bazės modernizavimas ir atnaujinimas“ saugaus sportavimo priemonėms sporto salėje įrengti.

NVŠ projektas „Aktyvus laisvalaikis“ – 1500 eurų.

Vaikų vasaros poilsio organizavimo programa „Judėkime kartu – 10“ – 700 eurų.

LKF projektas „Visuotinė krepšinio atvirų durų diena“ – 35 krepšinio kamuoliai.

LRF projektas mini rankinio vystymui – nešiojamų pripučiamų vartų ir kamuolių komplektas.

Gamtosauginis projektas „Mes rūšiuojam“, rinkta elektrotechnikos atliekos(apie 100 kg.).

Du parengti projektai pateikti LT SRF 2017 metams.

SC darbuotojai ir mokytojai dalyvavo projekto „Lietuvos ir Norvegijos sporto švietimo srityje veikiančių institucijų bendradarbiavimo ir gebėjimų stiprinimas“ renginyje Molėtuose – norvegai vykdė seminarą, kuriame dalinosi Norvegijos patirtimi organizuojant sporto sistemą, projektas tęsiamas nuo 2015 m..

Bendradarbiaujant su Ludzos (Latvija) ir Polocko (Baltarusija) partneriais parengta paraiška „Sports injury prevention and promotion of an active lifestyle across borders, SPORTLINK“ (Sporto traumų prevencija ir bendradarbiavimas). Projektą pateikė ir koordinuoja Latvijos partneriai, laukiam patvirtinimo.

**2. Pagrindiniai įstaigos vadovo metų veiklos rezultatai pagal pareigybės aprašyme nurodytas funkcijas.**

Įstaigos vadovas žmogiškuosius, materialinius ir finansinius išteklius valdė vadovaudamasis įstaigos veiklą reglamentuojančiais dokumentais: įstatymais, nuostatais, planais, pareigybės aprašymu, sąmatomis ir kt. dokumentais. Įstaigoje veikė Centro, Mokytojų tarybos, Mokytojų atestacijos komisija, darbo grupės. Buvo rengiami, aptariami, tvirtinami strateginiai veiklos dokumentai, užtikrinamas jų vykdymas. Skirta daug dėmesio paslaugų teikimo kokybei, ugdymo ir sportinių rezultatų, vykdytų renginių aptarimui, analizei; ieškoma ekono-miškiausių būdų ir formų numatytiems tikslams pasiekti. Einant atsakingas įstaigos vadovo pareigas, laiko skiriama bendradarbiavimui su nuolatiniais ir naujais partneriais, vykdomi bendri projektai, renginiai, akcijos, palaikomos tradicijos, naujos iniciatyvos. Dalyvavau mokymuose, seminaruose: Molėtų ŠC: „Sveikatinamasis fizinis aktyvumas kūno kultūros pamokose“; „Korupcijos prevencija biudžetinėse įstaigose, viešųjų ir privačių interesų derinimas“, „Metodinė konferencija „Kaip ūgtelėti 2016-2017 mokslo metais“, „Taisyklingų judesių mokymas ir valdymas fizinių treniruočių metu“, „Kūno kultūros mokytojų metodinio būrelio 2016-2017 m.m. veiklos kryptys“; Ukmergės ŠC „Treniruotė su savo kūno pasipriešinimu“; LSU „Gebėjimų stiprinimas ir institucinis valstybės, paramos gavėjos ir Norvegijos viešųjų institucijų, vietos ir regioninės valdžios bendra-darbiavimas“; LKF „LT vyrų krepšinio rinktinės treniruotė“. Dalyvavau savivaldybės administracijos rengtuose pasitarimuose aptariant aktualijas. Dalyvavau LT savivaldybių sporto padalinių vadovų asociacijos veikloje, esu išrinktas į asociacijos valdybą. Esu LKF MKL regiono vyriausias teisėjas.

**3. Praėjusių metų įstaigos vadovo svarbiausios iniciatyvos ir spręstos problemos bei keliami nauji einamųjų metų uždaviniai ir laukiantys iššūkiai.**

2016 metais buvo papildytą sporto bazė – treniruoklių sale. Reikėjo rasti tinkamą vietą, išmontuoti, parsigabenti ir vėl sumontuoti įrangą (treniruoklių komplektas – Šarūno Marčiulionio dovana). Atidarymo proga sporto centre lankėsi KKSD prie LRV gen. direktorius E.Urbonavičius, Š.Marčiulionis, kartu buvo aptartos Molėtų sporto bazės vystymo perspektyvos, stadiono statybos, sportinės veiklos galimybės.

Administruotas projekto „Molėtų kūno kultūros ir sporto centro pastato, Ąžuolų g. 10, Molėtai, rekons-travimo, pristatant baseino korpusą“ investicinio projekto ir projektinių pasiūlymų, techninio projekto pirkimas, projekto „Stadiono Molėtų r. sav., Molėtai, Kreivoji g. 3, Ąžuolų g.10 rekonstrukcija“ vykdymas. Surinkti ir pateikti KKSD prie LRV Molėtų statistiniai sporto duomenys už 2016 metus.

Skiriame nuolatinį dėmesį savo veiklos, pasiekimų viešinimui, turime tinklapį [www.moletusportas.lt](http://www.moletusportas.lt), bendradarbiaujame su žiniasklaida, laikraščiais „Vilnis“ ir „Molėtų žinios“.

Turime gerus ilgalaikius santykius su socialiniais partneriais: mokyklomis, sporto klubais, Molėtų ŠC, seniūnijomis, bendruomenėmis, Molėtų PK, Molėtų KC, LT sporto mokyklomis ir centrais, LVJNUC, LT MKL, LT rankinio, krepšinio, dziudo, sambo imtynių, teniso, padėlio teniso federacijomis.

Laukiantys iššūkiai:

1. Trenerių motyvacijos siekti aukštų rezultatų stiprinimas, atsakomybės didinimas, ugdymo proceso stebėsenos ir analizės tobulinimas, SC auklėtinių ugdymo proceso tobulinimas.

2. Sportavimo saugios ir kokybiškos aplinkos užtikrinimas: pastato stogo, laiptų renovavimas, treni-ruoklių salės įrengimų papildymas, sveikatingumo komplekso įdėjos įgyvendinimas.

3. Stadiono priežiūros darbų ir technologijų įvaldymas bei reikalingos technikos įsigijimas(laistymas, tręšimas, žolės pjovimas, aeravimas, purškimas, skarifikavimas, volavimas ir t.t.) .

4. Naujų galimybių veiklų finansavimui per programas, projektus paieška ir išnaudojimas. Ryšių su vietos ir užsienio partneriais išplėtimas.

Direktorius

Kęstutis Vaicekauskas